|  |
| --- |
| grb  **REPUBLIKA HRVATSKA**  **KRAPINSKO-ZAGORSKA ŽUPANIJA**  **OPĆINA STUBIČKE TOPLICE**  **NAČELNIK** |

KLASA:400-08/18-01/01

URBROJ:2113/03-03-18-7

Stubičke Toplice, 07.05.2018.

Na temelju članka 9a. st. 4. Zakona o financiranju javnih potreba u kulturi (Nar. nov. br. 47/90, 27/93, 38/09) i članka 46. Statuta Općine Stubičke Toplice (Službeni glasnik Krapinsko-zagorske županije br. 16/09 i 9/13), Načelnik Općine Stubičke Toplice utvrđuje

**PRIJEDLOG ODLUKE O IZVRŠENJU PROGRAMA JAVNIH POTREBA U KULTURI**

**ZA RAZDOBLJE OD 01.01.2017. DO 31.12.2017. GODINE**

**I.**

Općina Stubičke Toplice u Proračunu za 2017. godinu osigurava financijska sredstva za program javnih potreba u kulturi u iznosu od 56.300,00 kuna, a do 31.12.2017. izvršeno je 57.472,54 kn ili 102,08% od plana.

**II.**

Javne potrebe u kulturi za koje se osiguravaju sredstva iz Proračuna Općine jesu kulturne djelatnosti i poslovi te akcije i manifestacije u kulturi od interesa za Općinu Stubičke Toplice, a osobito:

* akcije i manifestacije u kulturi koje pridonose razvitku i promicanju kulturnog života Općine,
* financiranje materijalnih rashoda poslovnog prostora čija je predviđena namjena Općinska knjižnica

**III.**

Program javnih potreba u kulturi obuhvaća podupiranje rada i projekata udruga s područja Općine Stubičke Toplice, sukladno rezultatima natječaja, pokroviteljstvo kulturnih manifestacija te financiranje materijalnih rashoda poslovnog prostora čija je predviđena namjena Općinska knjižnica.

Izvor sredstava za financiranje javnih potreba u kulturi je proračun Općine – opći prihodi i primci, tekuće pomoći iz proračuna Krapinsko-zagorske županije te državni proračun (Program javnih potreba u kulturi, Ministarstvo kulture).

**IV.**

Za javne potrebe u kulturi osiguravaju se sredstva kao slijedi:

|  |  |  |  |  |
| --- | --- | --- | --- | --- |
| Redni broj | Naziv aktivnosti | Oznaka stavke u proračunu | Izvorni plan 2017.  (kn) | Izvršenje 31.12.2017. |
| 1. | Prostor Općinske knjižnice - rashodi za materijal i energiju | A105105 | 20.200,00 | 19.767,46 |
| 2. | Projekti udruga građana | A105102 | 15.000,00 | 15.000,00 |
| 3. | Pokroviteljstvo manifestacija | A105103 | 16.000,00 | 17.692,02 |
| 4. | Knjige | K105106 | 5.100,00 | 5.013,06 |
| **U K U P N O:** | | | **56.300,00** | **57.472,54** |

V.

Prijedlog Odluke o izvršenju programa javnih potreba u kulturi za razdoblje od 01.01.2017. do 31.12.2017. upućuje se Općinskom vijeću na donošenje.

Općinski načelnik

Josip Beljak, dipl. ing. agr.